Ingeboek vir leesgenot
Meneer Perfek − Cecilia Nortjé
Liela en die eksentrieke Fensham word mede-eienaars van haar ouma se teaterrestaurant, Die Mal Perd, in Johannesburg. Sy hoop om weer die bande met haar jeugliefde, Magnus op te neem. Maar dis gedagtes oor Fensham wat haar saans wakker hou.
Meneer perfek volg Vriende met voordele op.
Ver anderkant Wiesenhof −Alma Carstens
Tien jaar gelede het Kara Nikla se hart gebreek toe sy hom vir ’n ryk Engelsman gelos het. Nou moet sy bakhand na Wiesenhof terugkeer en Nikla is al een wat vir haar werk het. Maar voel hy ook steeds dieselfde oor haar?
Troue in ’n towerbos − Rosita Oberholster
Hannah Malan vlug die Sederberge in nadat haar verloofde haar soos ’n warm patat voor die kansel gelos het. Sy beland op Koelstroom waar ’n spierpaleis met ’n afskuwelike baard haar siel om elke hoek en draai versondig.
Blommetaal − Mattie Pansegrouw
Na haar ma se verraad vlug Natildi van die huis af en beland in ’n paradys buite Heideville. Hier ontmoet sy Riccardo, die enigste persoon met wie sy spontaan kan gesels. Maar steek hy dalk iets weg?
Suikersoetsonde − Dina Botha
Zelda Fourie betrap haar man saam met sy minnares in hul slaapkamer toe sy onverwags van ’n oorsese besoek aan hul seun terugkeer Suid-Afrika toe. Sy word gekonfronteer met skuldgevoelens oor ’n huwelik van oor die twintig jaar wat nou aan skerwe lê. Sy het geglo dat sy alles gedoen en gegee het om vir haar man en seun ’n gerieflike en goedversorgde huis te gee. Haar dagtake het sy met entoesiasme aangepak, daarom maak dit haar man se verraad ondraaglik.
Zelda maak ’n afspraak met ’n prokureur en stelselmatig help Frans Jordaan haar om haar eie lewe en geluk weer in haar eie hande te neem.
Offerande − Chanette Paul
Kommissaris De Brabander is ŉ opsie tot Caz besef sy staan van voor af weer eerste op sy lys van verdagtes – dié keer vir die moord op een van haar agtervolgers.
Offerande volg op Offerlam op.
Fortuin − Chanette Paul
Hier is nommer twee in die Gys Niemand-reeks!
Is Eva van Eden ’n heks, of ’n engel? Paradyskloof die voorpoorte van die hemel, of ’n Satansnes? Dis wat Xanthe Tredoux moet uitvind in opdrag van Tuisfront se redakteur.
Die werklikheid waarmee Xanthe by die sogenaamde holistiese oord te doen kry, is surreëel: die kasteelagtige huis, die meer, tematuine, labirinte en ondergrondse tonnels. Die rituele verwar haar net soveel soos die vreemde gaste, en nog vreemder gebeure. Wat haar egter die meeste verwar, is Math Stone se betrokkenheid. En dat Eva al hoe meer soos ’n engel begin lyk.
Alle boeke te koop by LAPA-webwerf. Romanza-klublede kry 30% afslag: www.lapa.co.za
Posted in: Lapa Uitgewers, romans, romanses, romantiese fiksie, Romanza, spanningsverhale, SuperRomanza | Tagged: Lapa Uitgewers, romanses, Romanza, spanningsromans, SuperRomanza
Vind mekaar – Dina Botha
WEES JOU EIE MUSE − Rosita Oberholster